
	KORRENT KFT.

	Létesítményt kik fogják használni, hány fő
	helyi lakosok, turisztika, átutazók, vállalkozások

	Üzemeltető
	Kóspallag Község Önkormányzata

	Pályázat/ Beruházás indulásának és befejezésének dátuma
	Indulás: 2023.09.25.

Befejezés: 2028.06.30.

	Engedélyek státusza
	Építési engedéllyel rendelkezik

	Pályázat célja
	A projekt célja a gazdaságfejlesztési intézkedéseken keresztül megvalósuló munkahelyteremtés. A fejlesztések által javul a helyi vállalkozások működési környezete, amely középtávon munkahelymegőrzést, illetve munkahelyteremtést eredményezhet, és hozzájárul a város-vidék együttműködés erősítéséhez.
Fentiek mellett kiemelt cél az önkormányzatok kisléptékű termékelőállításához, rövid ellátási láncokhoz kötődő logisztikai fejlesztése, amelyek eredményeként a helyi mezőgazdasági termékek helyi piacokra való hatékony eljuttatását, a helyi termékek értékesítési csatornáinak infrastrukturális támogatását szolgáló agrárlogisztikai beruházások valósulhatnak meg.


	Pályázat leírása (10 mondatban, adatokkal)
	A „Hangya-ház – inkubátor és civil szolgáltató ház” projekt célja, hogy a Börzsöny szívében fekvő, gazdaságilag hátrányos helyzetű Kóspallag településen lehetőséget teremtsen a helyi termelők, kézművesek, civil szervezetek és kisvállalkozók számára a piaci megjelenéshez. Két leromlott állapotú önkormányzati tulajdonú épület teljeskörű felújításával és bővítésével, valamint az eszközök beszerzésével egy olyan helyi logisztikai és értékesítési központ jön létre, amely lefedi a teljes post-harvest tevékenységi láncot (hűtés, tárolás, mosás, csomagolás, bemutatás és értékesítés) és növeli a piaci részesedést, erősíti a helyi gazdaságot.

Ez a beruházás nemcsak munkahelyeket teremt, hanem megalapozza a település gazdasági önállósodását is, és csökkenti a helyi szereplők kiszolgáltatottságát a jelenleg elérhetetlen, távoli piacoktól. A projekt révén a közösségi gazdaság, a fiatalok helyben tartása, a fenntartható életforma és az egészséges élelmiszer-ellátás egyszerre erősödik.

A projekt két, jelenleg kihasználatlan, leromlott állapotú önkormányzati tulajdonú épületet újít fel és bővít Kóspallagon:

1. Szent István utca 46. – volt kocsmaépület:
Ez az épület a főutcán, frekventált helyen található, közel a műemléki templomhoz. Felújítás után hűtésre, tárolásra, raktározásra, csomagolásra és helyi termékek bemutatására, valamint értékesítésére szolgál. Itt valósul meg a helyi termékbolt és bemutatótér, valamint üzlethelyiségek kialakítása is. De a civilek és vállalkozók klubjának is helyet ad majd.

2. Szent István utca 22. – volt konyhaépület:
Ez az épület az önkormányzat biokertje mellett helyezkedik el, jelenleg nem használható konyhaként. A felújítás révén mosásra, válogatásra, előkészítésre és csomagolásra alkalmas helyiségek kerülnek kialakításra, vagyis itt valósul meg a post-harvest feldolgozás infrastruktúrája.

Mindkét épület akadálymentesített és energetikailag korszerűsített lesz, a projekt keretében napelemek és környezetbarát megoldások is telepítésre kerülnek.
A projekt helyi jelentősége:

1. megvalósítási helyszín: 2625 Kóspallag, Szent István utca 46. (119 hrsz.)

Az ingatlanban kialakításra kerülő helyi termék bemutató- és értékesítő tér, valamint a kapcsolódó raktározási és hűtési kapacitások elsődleges célja a kóspallagi és a közvetlen térségben működő kistermelők és őstermelők termékeinek piacra jutásának segítése. A fejlesztés által nyújtott szolgáltatások elsősorban a település lakosságát, a környező települések lakóit, valamint a térségbe érkező látogatókat szolgálják ki. A projekt nem irányul exporttevékenységre, nem céloz nemzetközi piacokat, valamint a létesítmény mérete, funkciója és kapacitása alapján kizárólag kis léptékű, helyi gazdasági szereplők kiszolgálására alkalmas. Mindezek alapján a tevékenység földrajzi hatóköre egyértelműen helyi jellegű.

2. megvalósítási helyszín: 2625 Kóspallag, Szent István utca 22. (136 és 137 hrsz.)

A második helyszínen a helyi termékek piacra jutását segítő, ún. post-harvest jellegű tevékenységek (mosás, válogatás, csomagolás, raktározás) infrastruktúrája kerül kialakításra. A szolgáltatás célja a településen és a közvetlen térségben működő kistermelők működési feltételeinek javítása és költségeik csökkentése. A fejlesztés nem ipari vagy nagykereskedelmi jellegű, hanem a helyi termelők által előállított termékek helyi és térségi értékesítését segíti elő. A szolgáltatások igénybevétele a helyi és környékbeli termelők körére korlátozódik, így annak hatása földrajzilag szintén lokális.




